Mit batteri (iPhone 5) virker ikke og I vil ikke reparere telefonen fordi min skærm er ødelagt. Jeg er villig til at betale for en skærm reparation men I afviser alligevel at lave mit batteri selvom jeg stadigvæk har garanti. Hvorfor prøver I at undgå at dække min telefon på garantien og snyde Jeres kunder? 

d. 190213 købte jeg en iPhone 5 hos Jer og er dermed stadigvæk dækket af garantien som gælder i 2 år. Igennem de sidste par uger har batteriet opført sig mærkeligt. Ofte går telefonen ud selvom der er 40% batteri tilbage. Derudover skal batteriet ofte lades op flere gange i løbet af dagen. Jeg var inde i Jeres butik på Købmagergade (1150 København K) i sidste uge for at få sendt min telefon til reparation (på dette tidspunkt er der intet i vejen med min skærm). Jeg viste min telefon og beskrev de problemer jeg oplevede med den til ekspedienten. Ekspedienten fortalte at I ofte oplever denne type problemer og at jeg højest sandsynligt ville få ombyttet min telefon til en ny uden beregning (da jeg er dækket af garantien). Ekspedienten fortalte at alt data på telefonen vil blive slettet når den blev sendt til reparation. Jeg havde regnet med at I kun ville udskifte batteriet og derfor havde jeg ikke lavet en backup af hele telefonen. Jeg aftalte med ekspedienten at lave en backup og herefter kommer med telefonen igen. Det var min intention at indlevere telefonen til Jer i dag efter arbejde (onsdag d. 040215). I morgens sker det uheldige at jeg taber telefonen og skærmen blev smadret. Jeg ringede ind til kundeservice for at høre hvordan jeg skulle forholde mig når min skærm var smadret. Jeg blev viderestillet til Jeres værksted. Her talte jeg med Jeres tekniker Michael (fik ikke oplyst hans efternavn). Michael forklarede mig at I ikke kunne tage mod telefonen når glasset var smadret, for så kunne I ikke kontrollere om det var rigtigt at batteriet ikke virkede korrekt. Jeg fortalte Michael at jeg selvfølgelig gerne selv ville betale for at få lavet skærmen så I herefter kunne lave batteriet på garantien. Michael svarede at dette ikke kunne lade sig gøre. Han forklarede at Apple ikke laver originale skærme som kan sættes på min telefon. Jeg adspurgte om jeg ikke kunne få sat en uoriginal skærm på. Hertil svarede Michael at garantien ikke dækker hvis jeg får monteret en uoriginal skærm. Jeg spurgte herefter ind til om det virkelig kunne være rigtigt at jeg på ingen måde kunne få repareret batteriet i min telefon på garantien. Hertil svarede Michael ”ja” og at der ikke er noget at gøre ved det. 

Så nu sidder jeg med en telefon fra Apple hvor batteriet ikke virker og skærmen er i stykker. Skærmen er mit ansvar og jeg vil gerne betale for det men batteriet der ikke virker er Apples og jeres ansvar (Telenor) men I prøver at flygte fra ansvaret. Er det kutyme at I behandler jeres kunder på denne måde? Og kan det være rigtigt at I ikke vil reparere min telefon som I er forpligtiget til iflg. loven? 

Det undrer mig at Telenor har så stor mistillid til deres kunder. Michael siger at han skal kontrollere om det er rigtigt at batteriet ikke virker. Jeg har valgt at sende den til reparation og dermed undværer telefonen i 6-9 dage hvilket er et stort irritationsmoment. Det gør jeg jo ikke for sjov, men fordi jeg er nød til det. Hvorfor stoler I ikke på at batteriet ikke virker?